13 Ka dinako tše dingwe go ka ba thata go botegela ditho tša lapa ka nako e tee. Ka mohlala, Ken o re: “Ke be ke nyaka go dula ke etela mma wa ka yo a bego a tšofetše le go fela ke mmitša gore a tlo dula le rena. Eupša mma le mosadi wa ka ba be ba sa kwane.” Ken o tšwela pele ka gore: “Ke be nka se thabiše yo mongwe gomme ka nyamiša yo mongwe.” Ken o ile a nagana ka seo Beibele e se bolelago gomme a lemoga gore boemong bjo o swanetše go kgahliša mosadi wa gagwe le go mmotegela. Ka gona o ile a tla ka tharollo yeo e ilego ya thabiša mosadi wa gagwe. Ke moka o ile a hlalosetša mosadi wa gagwe lebaka leo a swanetšego go hlokomela mmagwe. Le gona o ile a hlalosetša mmagwe lebaka leo a swanetšego go hlompha mosadi wa gagwe.—Bala Genesi 2:24; 1 Bakorinthe 13:4, 5.